**Hunter Stockton Thompson** (18. heinäkuuta 1937 Louisville, Kentucky, Yhdysvallat – 20. helmikuuta 2005 Aspen, Colorado, Yhdysvallat) oli yhdysvaltalainen kirjailija ja toimittaja. Häntä pidetään niin sanotun gonzo-kirjallisuuden isänä.

Thompsonin tyyli ja kieli on räväkkää ja rajua, kertomukset ja kuvaukset vaikuttavat uskomattomilta seikkailuilta, mutta pohjautuvat kuitenkin vahvasti todellisiin tapahtumiin. Tätä tyyliä kirjoittaa jostakin faktan ja fiktion väliltä kutsutaan gonzoksi.

Yksi Thompsonin tunnetuimmista kirjoista on *Pelkoa ja inhoa Las Vegasissa* (1971). Kirjassa toimittaja ja hänen "150-kiloinen samoalainen asianajajansa" matkustavat Las Vegasiin osallistuakseen huumepoliisien kokoukseen ja Mint 400 -moottoripyöräkisaan. Toimittajan asianajajaa ei kertaakaan mainita kirjassa nimeltä, mutta tarina pohjautuu mitä luultavimmin Thompsonin ja hänen ystävänsä Oscar Zeta Acostan kokemuksiin.*lähde?* Terry Gilliam on ohjannut kirjaan perustuvan samannimisen elokuvan, jonka pääosissa näyttelivät Johnny Depp ja Benicio del Toro. Myös puolielämäkerrallinen elokuva *Where The Buffalo Roam* (1980) perustuu Thompsonin kokemuksiin gonzo-journalistina. Elokuvassa Thompsonia esittää Bill Murray ja hänen asianajajaansa Carl Lazloa Peter Boyle, ohjaajana Art Linson.

Muita Thompsonin kirjoja ovat muun muassa *Helvetin enkelit* (1966), *Fear and Loathing: On the Campaign Trail ’72* (1973) ja *Pelon valtakunta* (2003).

Thompson ampui itsensä 20. helmikuuta 2005 kotonaan Woody Creekissä, Coloradossa. Hän oli 67-vuotias. Hänet löysi hänen poikansa Juan. Kolme kuukautta myöhemmin *Rolling Stone* -lehti julkaisi hänen itsemurhaviestinsä, joka oli päivätty neljä päivää ennen hänen kuolemaansa. 20. elokuuta 2005 Thompsonin tuhkat ammuttiin kanuunalla taivaalle ilotulitteiden kera tarkoitusta varten rakennetusta 45-metrisestä tornista. Kulut maksoi Thompsonin ystävä, näyttelijä Johnny Depp.

Suomennetut teokset
-------------------

| Suomennettu nimi | Alkuperäinen nimi | Julkaisuvuosi | Suomennettu | Suomentaja |
| --- | --- | --- | --- | --- |
| *Helvetin enkelit* | *Hell’s Angels* | 1966 | 2007 | K. Männistö |
| *Pelkoa ja inhoa Las Vegasissa* | *Fear and Loathing in Las Vegas* | 1971 | 1999 | Arto Schroderus |
| *Suuri hainmetsästys* | *The Great Shark Hunt* | 1979 | 1982 | Pekka Markkula |
| *Rommipäiväkirja* | *The Rum Diary* | 1998 | 2007 | Tanja Falk |
| *Pelon valtakunta* | *Kingdom of Fear* | 2003 | 2006 | Markku Into |
| *Screwjack* | *Screwjack* | 1991 | 2010 | Seppo Lahtinen |

Katso myös
----------

* Rommipäiväkirja

Lähteet
-------

1. ↑  Thompson's ashes fired into sky *BBC News*.  21.8.2005. Viitattu 26.1.2010. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Hunter S. Thompson**.
* Waarala, Hannu: Gonzo. Hunter S. Thompsonin elämä. Screwjack ja muita novelleja *Savon Sanomat*.  13.02.2011.  Arkistoitu 30.9.2018. Viitattu 30.9.2018.
* Hunter S. Thompson - Muistot *Helsingin Sanomat*.  20.2.2005. Viitattu 30.9.2018.
* Hunter S. Thompson *Sammakon kirjakauppa*. Viitattu 30.9.2018.
* Contreras, Russell: Oscar Zeta Acosta documentary on PBS looks at his mysterious disappearance *Chicago Sun-Times*.  20.3.2018. Viitattu 30.9.2018.
* Stephen A. Nuño: Documentary on 'Dr. Gonzo' captures Oscar Zeta Acosta's wild ride *Nbcnews.com*.  23.3.2018. Viitattu 30.9.2018.
* Wills, David S.: Fact and Fiction in Fear and Loathing *Beatdom*.  27.5.2009. Viitattu 30.9.2018.
* McEntee, Joy: Guide to the classics: Fear and Loathing in Las Vegas *The Conversation*.  12.2.2017. Viitattu 30.9.2018.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Japani
* Tšekki
* Kreikka
* Korea
* Alankomaat
* Puola

 |
|  |
| Taiteenala | 
* MusicBrainz
* Photographers' Identities

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |